C 199/6
ET
Euroopa Liidu Teataja
7.6.2023
1.
SISSEJUHATUS
1.
Euroopa Komisjon esitas 8. detsembril 2022 ettepaneku võtta vastu nõukogu direktiiv (EL), millega muudetakse direktiivi 2011/16/EL maksustamisalase halduskoostöö kohta (edaspidi „ettepanek“) (3).
2.
Ettepaneku eesmärgid (4) on järgmised: — lisada sätted teatud krüptovarade ja e-raha aruandlusega seotud hoolsuskohustuse ja teabevahetuse kohta; — lisada kohustus liikmesriikide pädevatele asutustele vahetada teavet maksualaste eelotsuste kohta, millel on piiriülene element seoses varakate üksikisikutega; — lisada sätted karistuste kohta, mida kohaldatakse direktiivi 2011/16/EL (edaspidi „direktiiv“) ülevõtmise siseriiklike sätete rikkumise korral.
3.
Käesolev Euroopa Andmekaitseinspektori arvamus esitatakse vastusena konsulteerimisele Euroopa Komisjoniga 9. veebruaril 2023, vastavalt ELi isikuandmete kaitse määruse artikli 42 lõikele 1.
Euroopa Andmekaitseinspektor väljendab heameelt, et ettepaneku põhjenduses 43 on sellele konsulteerimisele viidatud.
Euroopa Andmekait­ seinspektor märgib samuti positiivselt, et temaga konsulteeriti mitteametlikult vastavalt ELi isikuandmete kaitse määruse põhjendusele 60.
4.
JÄRELDUSED
32.
Eelnevast lähtudes esitab Euroopa Andmekaitseinspektor järgmised soovitused: (1) märkida, et ettepanek tagab täielikult harta artiklis 8 sätestatud isikuandmete kaitse õiguse järgimise, ning tuletada meelde isikuandmete kaitse üldmääruse ja ELi isikuandmete kaitse määruse kohaldatavust isikuandmete töötlemisel ettepaneku kontekstis; (2) selgitada, et iga liikmesriigi pädev asutus tohib isikuandmeid taaskasutada ainult siis, kui see on põhjendatud liidu või liikmesriigi õigusega, milles on sätestatud loetelu eesmärkidest, mille korral edasine töötlemine võib olla seaduslikult lubatud ja mis on demokraatlikus ühiskonnas vajalik ja proportsionaalne meede, et kaitsta isikuandmete kaitse üldmääruse artikli 23 lõikes 1 osutatud eesmärke, ning esitada ettepanekus endas (ammendav) loetelu eesmärkidest, mille korral võib isikuandmeid edasi töödelda; (3) muuta ettepaneku regulatiivosa, et täpsustada, mis on direktiivist tulenevad komisjoni konkreetsed kohustused, mis põhjendavad juurdepääsu keskregistris salvestatud teabele; (4) jätta välja artikli 8ad lõike 10 kaks viimast lauset, nagu on sätestatud ettepaneku artikli 1 lõikes 6; (5) märkida selgelt seoses direktiivi artikli 25 lõikega 3, nagu seda ettepanekuga muudetaks, mis juhtudel käsitatakse töötlemisega seotud üksusi (iseseisva) vastutava töötlejana ja millal neid käsitatakse kaasvastutavate töötlejatena; (6) sätestada säilitamise maksimaalne kestus ja täpsustada, et teabevahetusega saadud teabe kirjed tuleb kustutada pärast maksimaalset andmete säilitamise perioodi või varem, kui need ei ole enam vajalikud.
Brüssel, 3. aprill 2023
Wojciech Rafał WIEWIÓROWSKI
(3) COM(2022) 707 final.
(4) COM(2022) 707 final, lk 1.